CELEX: 62007CC0101(01)
Language: fi
Date: 2008-10-16 00:00:00
Title: Julkisasiamiehen ratkaisuehdotus Mazák 16 päivänä lokakuuta 2008.#Coop de France bétail et viande (C-101/07 P) ja Fédération nationale des syndicats d’exploitants agricoles (FNSEA) ym. (C-110/07 P) vastaan Euroopan yhteisöjen komissio.#Muutoksenhaku - Kilpailu - Naudanlihan markkinat - Naudankasvattajien ja teurastamoiden kansallisten järjestöjen välinen sopimus naudanlihan tuonnin keskeyttämisestä ja vähimmäisostohinnan vahvistamisesta - Sakot - Asetus N:o 17 - 15 artiklan 2 kohta - Järjestöjen jäseninä olevien yritysten liikevaihdon huomioonottaminen.#Yhdistetyt asiat C-101/07 P ja C-110/07 P.

JULKISASIAMIEHEN RATKAISUEHDOTUS
      JÁN MAZÁK
      16 päivänä lokakuuta 2008 1(1)
      
      Yhdistetyt asiat C‑101/07 P ja C‑110/07 P
      Coop de France Bétail et viande, aiemmalta nimeltään Fédération nationale de la coopération bétail et viande (FNCBV)
      ja
      Fédération nationale des syndicats d’exploitants agricoles (FNSEA) ym.
      vastaan
      Euroopan yhteisöjen komissio
      Suullisen käsittelyn aloittaminen uudelleen – Muutoksenhaku – Kilpailu – EY 81 artiklan 1 kohta – Kartellit ja muut yhteistoimintajärjestelyt – Naudanliha – Tuontien keskeytys – Etujärjestöjen oman hinta-asteikon vahvistaminen – Sakot – Sakon laillisen enimmäismäärän vahvistaminen – Asetuksen N:o 17 15 artiklan 2 kohta – Yritysten yhteenliittymän jäsenten liikevaihdon huomioon ottaminen
      1.        Valituksillaan Coop de France Bétail et Viande, aiemmalta nimeltään Fédération Nationale de la Coopération Bétail et Viande
         (asia C-101/07 P) ja Fédération Nationale des Syndicats d’Exploitants Agricoles, Fédération Nationale Bovine, Fédération Nationale
         des Producteurs de Lait ja Jeunes Agriculteurs (asia C-110/07 P) vaativat kumottavaksi Euroopan yhteisöjen ensimmäisen oikeusasteen
         tuomioistuimen yhdistetyissä asioissa T-217/03 ja T-245/03, FNCBV ym. vastaan komissio, 13.12.2006 antamaa tuomiota (Kok.
         2006, s. II-4987), jolla ensimmäisen oikeusasteen tuomioistuin yhtäältä alensi sakkoja, joita Euroopan yhteisöjen komissio
         oli määrännyt valittajille EY:n perustamissopimuksen 81 artiklan mukaisesta menettelystä (Asia COMP/C.38.279/F3 – ranskalainen
         naudanliha) 2.4.2003 tekemällään päätöksellä 2003/600/EY (EUVL L 209, s. 12), ja toisaalta hylkäsi pääosiltaan kanteet, joissa
         vaadittiin kyseisen päätöksen kumoamista.
      
      2.        Yhteisöjen tuomioistuin siirsi 29.1.2008 tekemällään päätöksellä mainitut kaksi asiaa kolmanteen jaostoon, joka toimi seuraavassa
         kokoonpanossa: kolmannen jaoston puheenjohtaja A. Rosas sekä tuomarit U. Lõhmus (esittelevä tuomari), J. Klučka, A. Ó Caoimh
         ja P. Lindh. Koska kukaan asianosaisista ei pyytänyt suullisten huomautustensa kuulemista, yhteisöjen tuomioistuin päätti
         ratkaista asian ilman istuntoa.
      
      3.        Olen esittänyt ensimmäisen ratkaisuehdotukseni esillä olevissa yhdistetyissä asioissa 17.4.2008, jolloin suullinen käsittely
         päättyi.
      
      4.        Koska Lindh on estynyt, yhteisöjen tuomioistuin (kolmas jaosto) päätti 2.10.2008 antamallaan määräyksellä korvata hänet J.
         N. Cunha Rodriguesilla ja aloitti työjärjestyksen 61 artiklan mukaisesti suullisen käsittelyn uudestaan.
      
      5.        Koska uutta istuntoa ei ole järjestetty, minulla ei ole mitään lisättävää 17.4.2008 esittämääni ratkaisuehdotukseen.
      
      I       Ratkaisuehdotus
      6.        Näin ollen ehdotan, että yhteisöjen tuomioistuin:
      
      1)      hylkää valitukset;
      2)      velvoittaa Coop de France bétail et vianden korvaamaan oikeudenkäyntikulut asiassa C-101/07 P ja velvoittaa Fédération nationale
         des syndicats d’exploitants agricolesin, Fédération nationale bovinen, Fédération nationale des producteurs de lait’n ja Jeunes
         agriculteursin korvaamaan oikeudenkäyntikulut asiassa C-110/07 P;
      
      3)      velvoittaa Ranskan tasavallan vastaamaan omista oikeudenkäyntikuluistaan.
      1 –	Alkuperäinen kieli: ranska.